**Reglament dal fond areguard la gulivaziun da la plivalur[[1]](#footnote-1)**

Decidì da las votantas e dals votants a la radunanza communala dal(s) …

En vigur dapi il(s) …

|  |  |
| --- | --- |
| I. En general  Art. 1 Intent  1 La vischnanca maina ina finanziaziun speziala per administrar la taxa da plivalur tenor las disposiziuns da la Lescha da finanzas dal chantun Grischun e tenor l'ordinaziun appartegnenta.  2 Questa lescha regla a moda pli detagliada la finanziaziun communala speziala, en particular ses intents d'utilisaziun sco era las cumpetenzas d'expensas.  II. Finanziaziun speziala  Art. 2 Finanziaziun  1 La finanziaziun speziala vegn alimentada cun tut ils retgavs da la taxa da plivalur che tutgan a la vischnanca.  2 In indebitament da la finanziaziun speziala n'è betg admess.  3 La tschainsaziun vegn fatga a norma da l'art. 17 da l'Ordinaziun da finanzas per las vischnancas.  Art. 3 Intent d'utilisaziun  1 Ils meds ston vegnir duvrads confurm a l'art. 19r al. 1 da la Lescha davart la planisaziun dal territori per il chantun Grischun:   1. en emprima lingia per custs da dezonaziun tenor l'art. 19q al. 3 e l'art. 19u da la Lescha davart la planisaziun dal territori per il chantun Grischun; 2. en segunda lingia per ils custs administrativs en connex cun la taxaziun e la retratga da la taxa da plivalur; 3. en terza lingia per mesiras da la planisaziun locala tenor l'artitgel 3 da la Lescha federala davart la planisaziun dal territori.   2 Uschenavant ch'ils intents tenor l'alinea 1 na vegnan betg periclitads, pon ils meds vegnir impundids en pli per:   1. mesiras per augmentar la qualitad da l'abitadi, cunzunt per crear e concepir locals publics e zonas da recreaziun sco era per mantegnair e sviluppar la cultura da construcziun; 2. proceduras per augmentar la qualitad da l'abitadi sco concurrenzas, planisaziuns da test ed incumbensas da studi; 3. mesiras per promover il barat da zonas da construcziun; 4. mesiras per nizzegiar meglier surfatschas nunutilisadas u surfatschas utilisadas insuffizientamain; 5. metodas per mantegnair surfatschas cun culturas alternantas ed augmentar la valur dal terren; 6. proceduras per cuvrir ils custs administrativs da la vischnanca en connex cun la taxa da plivalur e la concessiun da contribuziuns; 7. […]   Art. 4 Autezza da la contribuziun  1 La suprastanza communala conceda contribuziuns tenor l'artitgel 3 alinea 1 litera a e b a norma dals custs resultads effectivamain resp. dals pajaments fatgs effectivamain.  2 Per las ulteriuras mesiras impunda la vischnanca contribuziuns singulas tranter CHF […] fin CHF […], da las qualas las tariffas da contribuziun importan maximalmain […] % dals custs imputabels, uschenavant ch'ellas adempleschan las finamiras da la planisaziun dal territori e ch'ins cuntanscha ina buna relaziun dals custs e dal gudogn.  2 Per questas ulteriuras mesiras n'exista nagin dretg da contribuziun.  Art. 5 Custs imputabels  1 Custs imputabels per calcular la contribuziun èn ils custs per la planisaziun, la realisaziun e l'acquist da terren.  2 Betg imputabels èn   1. custs da finanziaziun, 2. prestaziuns periodicas 3. […]   III. Procedura  Art. 6 Cumpetenza  1 La suprastanza communala decida co che las contribuziuns vegnan duvradas e pajadas.  2 Contribuziuns per mesiras tenor l'artitgel 3 alinea 1 litera c ed alinea 2 pon vegnir fatgas dependentas da cundiziuns e d'obligaziuns.  Art. 7 Dumonda da contribuziun  1 La dumonda da contribuziun sto vegnir inoltrada en scrit a la suprastanza communala e sto cuntegnair:   1. l'autezza da l'indemnisaziun dumandada; 2. la descripziun da las mesiras inclus ils plans, en cas da projects che dovran ina permissiun da construcziun inclus la dumonda da construcziun; 3. …   2 La suprastanza communala po pretender ulteriurs documents, sche quai è necessari per tractar la dumonda.  3 Sin dumondas nuncumplettas na vegn betg entrà.  Art. 8 Pajament[[2]](#footnote-2)  1 La suprastanza communala decida davart il pajament da contribuziuns concedidas. Ella po far pajaments aconto tenor il progress da las lavurs u pajar la contribuziun entira.  2 Ella ha il dretg da verifitgar ch'il pajament saja correct e da pretender correspundentamain confermas.  3 Las contribuziuns ston vegnir restituidas, sche disposiziuns legalas vegnan surpassadas, sche cundiziuns u obligaziuns na vegnan betg resguardadas u sch'ins ha dumandà contribuziuns cun indicaziuns faussas.  Art. 9 Disposiziuns finalas  1 Questa lescha è vegnida decidida da las votantas e dals votantas il(s) / da la radunanza communala dal(s) …  2 Questa lescha entra en vigur il(s) … . | *Remartgas*        *Enumeraziun exemplarica; las vischnancas han ina gronda libertad da decider.*    *L'indemnisaziun per l'expropriaziun materiala (tenor l'art. 19q al. 3 lit. a en cumbinaziun cun l'art. 19s LPTGR), expensas d'avertura (tenor l'art. 19q al. 3 lit. a en cumbinaziun cun l'art. 19t LPTGR) ed ils custs d'advocat e da procedura (art. 19q al. 3 LPTGR) sco er ils custs per la restituziun da taxas da plivalur pajadas (art. 19u LPTGR) sto esser cumpletta. Ina restricziun da l'autezza da la contribuziun na fiss betg admissibla.*  *Per autras mesiras po l'autezza da la contribuziun però vegnir plafonada. I po er esser raschunaivel da fixar contribuziuns minimalas per distgargiar l'administraziun da numerusas dumondas per contribuziuns pitschnas. Sch'ins sa referescha als custs imputabels, duessan quels vegnir definids en la lescha.*  *Alternativamain po vegnir incumbensada er in'autra autoritad communala cun l'administraziun da la finanziaziun speziala communala (art. 40 al. 1 LV, art. 19w al. 1 LPTGR)* |
|  |  |

1. Sche la vischnanca giavischa disposiziuns cuntinuantas per cumpensar avantatgs da planisaziun en il senn da l'art. 19p LPTGR en cumbinaziun cun l'art. 35n al. 2 OPTGR, pon quellas vegnir integradas en la lescha da construcziun u vegnir relaschadas en ina lescha separada. [↑](#footnote-ref-1)
2. Remartga: cunquai ch'in fond spezial communal na dastga betg vegnir debità, na duess ina vischnanca conceder naginas contribuziuns, uscheditg che n'èn betg avant maun en il fond spezial communal avunda daners. [↑](#footnote-ref-2)